Trehummer

Trehummer (Dryococelus australis) er et insekt som tilhører ordenen spøkelsesinsekter.

 Kjennetegn 
Dyret blir ca. 100 til 120 millimeter langt og har som voksen en mørk rødbrun eller svartaktig farge. Unge individer er grønne, trolig på grunn av kamuflasje. Arten regnes som den største av alle spøkelsesinsekter uten vinger.

Hunner er som oftest større enn hanner. De kan bli 12 cm. lange og hannenes maksimale lengde er 10,6 cm.Dryococelus australis Besøkt 24. mai 2017

 Utbredelse 
Det opprinnelige utbredelsesområdet strakte seg over hele Lord Howe-øya som ligger ca. 580 km. øst om Australia. I dag er arten endemisk for den lille øya Ball's Pyramid som ligger 23 km. sørøst for Lord Howe-øya. Den siste populasjonen med omkring 30 individer lever på en flate av 6 x 30 meter der det finnes et tre av arten Melaleuca howeana.

 Status 
Arten var siden 1920 listet som utdødd innen den ble gjenfunnet av et australsk forskerteam i 2001. Den opprinnelige bestanden på Lord Howe-øya ble drept av rotter som i 1918 kom dit fra et fartøy som sank utenfor øya.Aftenposten: På én bortgjemt busk på en steil havklippe fant forskere et gigantisk insekt de trodde var utdødd for nær 100 år siden Besøkt 24. mai 2017

I 2003 hentet entomologen Stephen J. Fellenberg et han- og et hunindivid fra Ball’s Pyramid for å avle nye individer som senere kan gjeninnføres på Lord Howe-øya. Først skal alle rotter på øya drepes ved hjelp av rottegift. Fellenbergs prosjekt er svært framgangsrikt. Allerede i 2005 fantes det over 100 individer av trehummer i fangenskap.

Arten er klassifisert som kritisk truet av Verdens naturvernunion.

Referanser

Eksterne lenker

 Dryococelus australis Foundation for National Parks & Wildlife (engelsk)
 Dryococelus australis The Sydney Morning Herald (engelsk)

Kategori:Gresshoppelignende insekter
Kategori:Kritisk truede arter på IUCNs rødliste